**Bucurie și-ntristare**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O,Doamne toamna asta cu cât e mai frumoasă

Ca toate celelalte de dinaintea ei,

Cu-atât mai multe vise mă prind ca ntr-o mătasă

Și doru-mi taie-n suflet păianjen de alei.

În șiruri cum cocorii trec nori în caravană,

Timidul soare încă aruncă searbăd foc,

Copacii plâng căci frunza în ramuri și-o recheamă,

Dar ea covor pe poale le-așterne-n crudu-i joc.

Căci nu există pictori și nici poeți pe lume,

Peneluri sau cuvinte să poată să descrie,

Explozia ruginie sau aurul minune,

Dantela de pe dealuri ,pastelul din câmpie.

“-De marmură ți-e trunchiul,n-ai frunza-nfiorată!”

Își gelozește plopul mesteacănul vecin,

Pe culmi roșii ca focul dansează toți odată,

Și carpenii,și fagii și merii din grădini.

Mă-nțeapă plini de ace,molizii și cu brazii,

Sunt beți de bucurie că frunza nu și-o pierd.

În codru-n loc de păsări se-aud doar huhurezii,

Și-s copleșit de gândul că omul nu-i etern...